stanford-oval/wikipedia huggingface dataset:
בצק מטוגן
מאפיינים

בצק מטוגן הוא השם הספציפי למגוון מאכלים הנכנסים תחת ההגדרה של סוגי לחם מטוגן שונים העשויים מבצק שמרים; בצק מטוגן ידוע גם בשמות אחרים כמו חיילי רגלים, אוזני פיל ובורמואלוס (במקרה זה מדובר בחתיכות קטנות יותר). מאכלים אלו זהים כמעט זה לזה ולחלק מגרסאות בצק השמרים של מאפה בשם בנייה, ושונים יחסית ממזונות בצק מטוגנים אחרים כגון דונאטס (סופגניות אמריקאיות) או פריטרים.
במטבח הקנדי חתיכות של בצק מטוגן נקראות לפעמים זנבות בונה (beaver tails). לדברי ביל קסטלמן, סופר הכותב על מקורן של מילים קנדיות, השם התייחס לבצק שנאפה במהירות "במיוחד במקומות שהגישו אותו בתחילת המאה ה-19, בהם אנשים היו עוצרים לעיתים לחנייה של לילה אחד ולא הייתה להם בנמצא אפילו מחבת לטיגון." בשנת 1978 פאם וגראנט הוקר מאוטווה שבאונטריו הקימו את רשת המסעדות BeaverTails המתמחה במכירת מאפי בצק מטוגנים שנמתחים ביד לצורת זנב של בונה.
בניופאונדלנד, מחוז במזרח קנדה, מכנים את הבצק המטוגן "טוטון" (באנגלית: touto). הוא מיוצר על ידי טיגון של בצק לחם על מחבת עם חמאה או שאריות שומן מ"קרצ'ים" (חזיר משומר מטוגן) ומוגש עם מולסה כהה, סירופ מייפל או סירופ תירס. הוא מיוצר באופן מסורתי משאריות לחם ומטוגן טיגון קל יחסית במחבת, בניגוד לטיגון עמוק.
במטבח האיטלקי ישנו מאכל שהוא ואריאציה נפוצה על בצק מטוגן אותו אפשר למצוא בצפון אמריקה - הזפולה.
מאכלים דומים אפשר למצוא גם באירופה, לרוב בעגלות אוכל, בירידים שונים. לדוגמה, בקרואטיה בצק מטוגן מכונה languši, במטבח ההונגרי ישנו מאכל הונגרי-צ'כי מסורתי דומה בשם לנגוש, ב-מטבח האוסטרי זהו ה-kiachl, במטבח הגרמני הוא נקרא Knieküchle ובמטבח ההולנדי זהו האוליבול. בצפון ספרד מאכל הבצק המטוגן אופייני לעונת הקרנבל ויש לו קשר רוחני לקרנבל, בדומה ל 'רוזקון' בחג המולד או 'ארוז קון לצ'ה' בחג הפסחא.
סוג של כדורי בצק רכים ומטוגנים המצופים בדרך כלל בסוכר ניתן למצוא בכמה מסעדות סיניות בניו יורק. כדורי בצק אלה מכונים בשמות שונים ומגוונים, בין היתר: "עוגיות סוכר", "סופגניות סיניות", "לחם מטוגן" ועוד.
במדינות טורקיות במרכז אסיה ישנו מאכל דומה הנקרא Boortsog או Pişi.
הכנה

בצק מטוגן נעשה על ידי טיגון בשמן עמוק של מנות מחולקות מבצק שמרים תפוח. הבצק מקבל צורה של מאכל שאינו אחיד בגודלו ובצורתו ומבעבע מהטיגון.
לאחר הטיגון ניתן לפזר על הבצק מגוון תוספות, כמו סוכר מגורען, אבקת סוכר, קינמון, רוטב פירות, סירופ שוקולד, גבינה, סירופ מייפל, קצפת, רוטב עגבניות, חמאת שום, מיץ לימון, דבש, חמאה, אגוזים, או שילוב של כמה מאלו.
גלריה

עמדת בצק מטוגן, ניו אינגלנד
הכנה
ערבוב הבצק
תוספות שונות
שולחן בדלפק מכירה של בצק מטוגן
ציפוי בצק מטוגן
טיגון הבצק
בעת הטיגון
הערות שוליים

↑  Bill Castleman. "Canadian Food Words". אורכב מ-המקור ב-2006-12-06. נבדק ב-2006-12-17.
↑  Russell Frank (1898) Explorations in the Far North University of Iowa. p. 39.
ג'וש דאנקן

| --- | --- |
דאנקן משמאל שומר על סילבן לנסדברג ממכבי תל אביב
דאנקן משמאל שומר על סילבן לנסדברג ממכבי תל אביב
 לידה:  12 במאי 1986 (בן 38) סינסינטי שבארצות הברית
 עמדה:  פאוור פורוורד
 גובה:  2.04 מטר
 מספר:  15,1
 מכללה:  אוניברסיטת זאוויר
 דראפט:  לא נבחר, 2008
 קבוצות כשחקן
 2009 - 2008   2010 - 2009   2012 - 2010   2014 - 2012   2015 - 2014   2015 -2016   2016-:  פו אורטז   לייז' באסקט   מכבי אשדוד   הפועל ירושלים  ברוז במברג   הפועל ירושלים   אולין אדירנה
ג'וש דאנקן (באנגלית: Josh Duncan; נולד ב-12 במאי 1986 בסינסינטי שבאוהיו) הוא כדורסלן אמריקאי המשחק בעמדת הפאוור פורוורד בקבוצת אולין אדירנה מליגת העל הטורקית בכדורסל.
קריירה

דאנקן שיחק בנבחרת הכדורסל של אוניברסיטת זאוויר עד שנת 2008. שם העמיד בעונתו האחרונה ממוצעים של כ-13 נק', ולמעלה מ-5 ריבאונדים ואסיסטים למשחק.
דאנקן הגיע לשיאו בטורניר אליפות המכללות בכדורסל בו חתם את קריירת המכללות שלו. רשם 20 נק' ו-16 ריב' במשחק נגד אוניברסיטת ג'ורג'יה, אחר כך קלע שיא קריירה של 26 נק' בניצחון בהארכה על אוניברסיטת וירג'יניה המערבית.
הודח עם הקבוצה במשחק לפני הפיינל פור על ידי UCLA, בה כיכבו קווין לאב, דארן קוליסון וראסל וסטברוק.
החל את הקריירה האירופאית שלו בעונת 2008/09 בקבוצת פו אורטז מהליגה הצרפתית. דאנקן סבל מפציעה והחמיץ חלק גדול מהעונה, אך חזר לקראת סיומה וירד ליגה עם הקבוצה.
בעונה שלאחר מכן עבר לקבוצת לייז' באסקט מהליגה הבלגית (שיחק עם אדריאן בנקס), בה רשם ממוצעים של 10.9 נקודות ו-4.6 ריבאונדים למשחק. הקבוצה סיימה במקום הראשון בעונה הרגילה והגיעה לגמר הפלייאוף, בו הפסידה את האליפות לקבוצת ספירו שרלרואה.
בחודש אוגוסט 2010 חתם בקבוצת מכבי אשדוד, בה הגיע לממוצעים של 16.3 נקודות ו-7.4 ריבאונדים למשחק בעונתו הראשונה בקבוצה.
בעונתו השנייה של במכבי אשדוד העמיד ממוצעים של 17.4 נקודות, 8.6 ריבאונדים ו-2.6 איבודים למשחק.
לקראת עונת 2012/2013 חתם דאנקן בהפועל ירושלים, וב-2014, חתם בברוז במברג.
בקיץ 2015 חתם שוב בהפועל ירושלים ל-2 עונות.
בקיץ 2016 שוחרר מהפועל וחתם באולין אדירנה מהליגה הטורקית השנייה בכדורסל, הוא עזר למועדון לעלות לליגת העל הטורקית בכדורסל בתום עונת 2016/2017. בעונת 2017/2018 עזר למועדון לסיים את העונה הסדירה במקום השביעי שמוביל לליגת האלופות בכדורסל ולפלייאוף בו נכנעו לטופאש בורסה.
הערות שוליים

↑  ג'וש דאנקן חתם בבאמברג הגרמנית, באתר וואלה, 27 ביוני 2014
↑  ורד כהן‏, ג'וש דאנקן חתם בהפועל ירושלים: "שמח מאוד, התגעגעתי", באתר וואלה, 7 ביולי 2015.
דאנקן במדי אשדוד 2010
ג'ון-מייקל אקר

| --- | --- |

אקר, 2016
 לידה:  16 במרץ 1983 (בן 41) סן מרקוס, טקסס, ארצות הברית 
 מדינה:  ארצות הברית 
 תקופת הפעילות:  מ-2010 
 פרופיל ב-IMDb
 
ג'ון-מייקל ויליאם אקר (באנגלית: Jon-Michael William Ecker; נולד ב-16 במרץ 1983) הוא שחקן אמריקאי. אקר שיחק בסדרות אמריקאיות ומקסיקניות רבות ומוכר לצופים מהסדרות "נרקוס" ו"מלכת הדרום".
ביוגרפיה

אקר נולד בסן מרקוס, טקסס בארצות הברית, לאם אמריקאית ולשחקן הברזילאי גיא אקר. הוא גדל בטקסס ושם קיבל תואר ראשון בלימודי ביולוגיה בתחום הגנטיקה מאוניברסיטת קליפורניה בסנטה ברברה. לאחר מכן, עבר למקסיקו סיטי כדי לפצוח בקריירת משחק. את הקריירה שלו החל באמריקה הלטינית עד ל-2014, אז חזר לארצות הברית כדי לעבוד בתעשיית הקולנוע האמריקאית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | קנטיפלס | מרלון ברנדו |  |
| TBA | Blowin' Smoke | ג'ימי |  |
| TBA | Benny's Lament | בני הארלו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Niña de mi corazón | אל מודרה |  |
| 2011 | El Equipo | מייק | 2 פרקים |
| 2011 | כוחו של גורל | קרופייר | פרק: "Vuelve a caer" |
| 2011 | Popland! | ארי מוראלס | תפקיד ראשי; 70 פרקים |
| 2012–2013 | לב אמיץ | פבלו פרלטה | תפקיד ראשי; 131 פרקים |
| 2013 | אחת שיודעת: אקפולקו | ניקולאס "ניקו" דה לה וגה | תפקיד ראשי; 26 פרקים |
| 2015 | המפענחת: פשעים חמורים | ג'ייק | פרק: "Blackout" |
| 2015–2016 | נרקוס | האריה | 4 פרקים |
| 2016–2019 | מלכת הדרום | אל ג'ירו | תפקיד ראשי (עונות 1-3) תפקיד אורח (עונה 4); 21 פרקים |
| 2016 | NCIS: ניו אורלינס | רמון מורל | פרק: "Outlaws" |
| 2017 | מחשבות פליליות | זיקה דניאלס | פרק: "Seek and Destroy" |
| 2018 | Sideswiped | בובי גרסיה | פרק: "Hard Maybe" |
| 2021 | כבאי שיקגו | גרג גריינר | 7 פרקים |
| 2021 | פיירפליי ליין | מקס ברודי | תפקיד ראשי; 9 פרקים |
| 2021 | Gingerbread Miracle | אלחנדרו "אלכס" קסילאס | סרט טלוויזיה של הולמרק |
| 2023 | העין הפקוחה | סקוט מקיידו | תפקיד ראשי; 10 פרקים |
הערות שוליים

↑  עותק בארכיון (ארכיון)
בלוק פארטי

| --- | --- |

 מקום הקמה:  לונדון 
 מוקד פעילות:  מזרח לונדון/ אסקס, אנגליה
 תקופת הפעילות:  מ-2003
 סוגה:  אינדי רוק   תחיית הפוסט-פאנק   ארט פאנק
 חברת תקליטים:  Vice Records  V2 Wichita
 www.blocparty.com
 פרופיל ב-IMDb
 חברים לשעבר
 דייוויד שרסטון מאט קולימן ג'יימס צ'ורלי
 
בלוק פארטי (באנגלית: Bloc Party) היא להקת אינדי רוק אנגלית. חברי הלהקה הם קלי אוקרקה (זמר וגיטרה מלווה), ראסל ליסאק (גיטרות), גורדון מואקס (בס) ומאט טונג (תופים).
היסטוריה

הלהקה הוקמה ב-1999 בזמן פסטיבל רדינג בידי אוקרקה וליסאק. הם הכירו שנה קודם לכן בלונדון ב-1998 בזמן לימודי התיכון ונתקלו זה בזה בפסטיבל. מואקס הצטרף ללהקה לאחר פרסום מודעה במגזין NME, בעוד שלטונג נערכו מבחני קבלה.
לאחר החלפת שמות רבים: Union, Superheroes of BMX, The Angel Range, Diet החליטו חברי הלהקה על השם הנוכחי בספטמבר 2003. לדברי מואקס מהות השם היא משחק מילים על המונח "Bloc Party", שפירושו באנגלית הוא גם "גוש חוסם" (בפוליטיקה) וגם "מסיבת רחוב".
אלבום הבכורה של הלהקה יצא בפברואר 2005 ונקרא Silent Alarm. הוא הגיע למקום השלישי במצעד המכירות הבריטי וב-NME הכריזו עליו כאלבום השנה. באותה השנה באוגוסט יצא האלבום Silent Alarm Remixed, אלבום רמיקסים לשירי הלהקה. בין האמנים שתרמו את גרסאותיהם לאלבום נמנים ליידיטרון, מוגוויי ועוד.
בפברואר 2007 יצא אלבומה השני של הלהקה, A Weekend in the City. ב-7 ביולי 2007 השתתפה הלהקה בלייב ארת' והופיעה באצטדיון ומבלי בלונדון. באוגוסט 2007 יצאה הלהקה לסיבוב הופעות באוסטרליה ובניו זילנד.
ב-21 באוגוסט 2008 יצא אלבומה השלישי של הלהקה, Intimacy. הסינגל הראשון מתוכו, Mercury, יצא ב-11 באוגוסט.
באותה השנה בספטמבר יצאה הלהקה לסיבוב הופעות בצפון אמריקה ובקנדה.
חברי הלהקה הודיעו שבתחילת 2009 הם יצאו לסיבוב הופעות בממלכה המאוחדת.
זה יהיה סיבוב ההופעות הראשון שלהם בממלכה מאז דצמבר 2007.
באוקטובר 2009 יצאה הלהקה להפסקה כדי שחבריה יוכלו להתמקד בפרויקטים צדיים.
בספטמבר 2011 חזרו חברי הלהקה לעבוד יחד.
באוגוסט 2012 יצא אלבומה הרביעי של בלוק פארטי, Four.
הלהקה מושפעת מהקיור, הסמאשינג פאמפקינס, סוניק יות', פיקסיז וג'וי דיוויז'ן. בעיתונות נהוג להשוות אותה גם לפרנץ פרדיננד.
דיסקוגרפיה > אלבומי אולפן

2005 - Silent Alarm
2007 - A Weekend in the City
2008 - Intimacy
2012 - Four
דיסקוגרפיה > אלבומי רמיקס

2005 - Silent Alarm Remixed
גאשפר פוטוצ'ניק

| --- | --- |

 לידה:  20 בדצמבר 1980  (בן 43) ליובליאנה שבסלובניה
 קבוצות כמאמן
 1999–2000   2000–2003   2003–2007   2007–2010   2010–2011   2011–2012   2012–2013   2013   2013–2015   2014–2015   2015–2016   2016–2018   2018–2019:  נערים - קלוב שקופיה לוקה (ע. מאמן)   נערים - קלוב שקופיה לוקה   שקופיה לוקה   אולימפיה ליובליאנה (ע. מאמן)   קושקארסקי קלוב שקופיה לוקה   אלקטרה שוסטאן   קרקה נובו מסטו (ע. מאמן)   קרקה נובו מסטו   הנערים של אולימפיה ליובליאנה   קושקארסקי קלוב שקופיה לוקה   אולימפיה ליובליאנה   פורטרס קורמנד   בני הרצליה
 הישגים כמאמן
 אליפות הליגה השנייה בסלובניה (2005, 2015)   אליפות הליגה הסלובנית (2013)
גאשפר פוטוצ'ניק (בסלובנית: Gašper Potočnik; נולד ב-20 בדצמבר 1980 בליובליאנה, סלובניה) הוא מאמן כדורסל סלובני.
קריירת אימון

פוטוצ'ניק החל את קריירת האימון שלו בשנת 1999 כששימש כעוזר מאמן לקבוצת הנערים של קושקארסקי קלוב שקופיה לוקה. בפברואר 2000 הוא הפך להיות המאמן הראשי של הקבוצה. לפני עונת 2000/2001, התחיל לאמן פוטוצ'ניק את הקבוצה השנייה בעיר. בשנת 2003 הוא חזר לקושקארסקי קלוב שקופיה כמאמן הראשי. ב-2007 הוא חתם באולימפיה ליובליאנה ושימש כעוזר המאמן בקבוצה. לפני עונת 2010/2011 הוא חוזר לקושקארסקי קלוב שקופיה לוקה. בעונת 2011/2012 הוא חתם באלקטרה שוסטאן. ב-2012, חתם פוטוצ'ניק בקרקה נובו מסטו ושימש כעוזר מאמן, ולאחר שסקוליץ עזב, פוטוצ'ניק מונה למאמן הקבוצה שבסיום העונה זכתה באליפות. ב-2013 החליט לקחת אחריות על הנוער של אולימפיה ליובליאנה בנוסף לקריירת האימון שלו בקושקארסקי קלוב שקופיה לוקה. בעונת 2015/2016, חתם פוטוצ'ניק באולימפיה ליובליאנה כעוזר מאמן אך זמן קצר לאחר מכן התמנה למאמן. ב-14 בדצמבר 2016, חתם פוטוצ'ניק בפורטרס קורמנד.
ב-15 באוגוסט 2018, חתם פוטוצ'ני בבני הרצליה מהליגה הישראלית.
ג'ובריה

| ג'ובריה |
| --- | --- |

תקופה
יורה תיכון-יורה עליון 167–161 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
אינפרא־סדרה:: זאורופודה
קבוצה:: אאוזאורופודה
סוג:: ג'ובריה
מין:: J. tiguidensis
שם מדעי
 Jobaria ‏פול סרנו (1997)

העתק גולגולת של ג'ובריה
ג'ובריה (שם מדעי: Jobaria) הוא סוג של דינוזאור זאורופוד מהקבוצה אאוזאורופודה, שחי בצפון אפריקה בתור היורה. הוא נתגלה על ידי הפלאונטולוג פול סרנו ב-1997.‏
תיאור

ג'ובריה היה זאורופוד פרימיטיבי. אורכו היה כ-21.3 מטר והוא שקל כ-22 טון. צווארו היה קצר וכלל רק 12 חוליות. מבנה החוליות ועמוד השדרה היה פשוט יחסית לזאורופודים של צפון אמריקה בהם הדיפלודוקוס והאפטוזאורוס.
פול סרנו, מי שגילה הג'ובריה, העריך, שהיה יכול להתרומם על רגליו האחוריות לפרקי זמן קצרים, על ידי השוואת עצם הזרוע ועצם הירך עם אלה של פילים.
בתקופה שבה חי ג'וברה האזור של מדבר סהרה היה אזור לח, מיוער ועשיר בצמחייה ומקווי מים, כולל נהרות בהם שרצו תניני ענק כגון סרקוסוכוס.
מיונו הטקסונומי של הג'ובריה בעייתי ונכון להיום אין הסכמה לאיזה משפחה הוא שייך.
גילוי

הג'ובריה נתגלה ב-1997 בניז'ר על ידי משלחת למדבר סהרה שהוביל הפלאונטולוג ד"ר פול סרנו. המשלחת מצאה את הג'ובריה באתר קבורה המוני בתצורת Tiourarén, כאשר 95% מעצמות השלד נשתמרו כמאובנים. בכך הפך הג'ובריה לאחד הזאורופודים השלמים ביותר שנתגלו אי-פעם. בהתחלה, לפי סלעי המשקע שבהם נמצאו המאובנים, הם תוארכו ללפני 135 מיליון שנה, תחילת תור הקרטיקון (תקופות ה-Hauterivian עד ה-Barremian).‏ ניתוח מאוחר יותר של המשקעים הראה שהם כנראה קדומים יותר, מאמצע ושלהי היורה, כ-164 עד 161 מיליון שנה לפני זמננו.
הערות שוליים

1 2  Sereno, P. (בנובמבר 1999). "Cretaceous Sauropods from the Sahara and the Uneven Rate of Skeletal Evolution Among Dinosaurs". Science. 286 (5443): 1342–1347. {{cite journal}}:  (עזרה)
↑  Henderson, Donald M. (2006). "Burly Gaits: Centers of mass, stability, and the trackways of sauropod dinosaurs". Journal of Vertebrae Paleontology. 26 (4): 907–921. doi:10.1671/0272-4634(2006)26[907:BGCOMS]2.0.CO;2.
↑  Sereno, Paul. "Discoveries: Jobaria tiguidensis". אורכב מ-המקור ב-2012-10-08. נבדק ב-25 בספטמבר 2012. {{cite web}}:  (עזרה)
↑  Rauhut and Lopez-Arbarello (2009). "Considerations on the age of the Tiouaren Formation (Iullemmeden Basin, Niger, Africa): Implications for Gondwanan Mesozoic terrestrial vertebrate faunas." Palaeogeography, Palaeoclimatology, Palaeoecology, 271: 259-267.
ערך זה הוא קצרמרבנושא דינוזאורים. אתם מוזמנים לתרום לוויקיפדיה ו.
גאנט

דוגמה לתרשים גאנט
תרשים גאנט הוא תרשים המשמש לתיאור פעילויות עם הקשרים ביניהן תוך ציון הזמן של כל פעילות ופעילות.
התרשים פותח על ידי הנרי גאנט בשנת 1910. גאנט יצר לא מעט תרשימים שונים, אך "תרשים הגאנט" כפי שמוכר לנו היום פותח לצורתו הסופית על ידי W. Clark בשנת 1942. לאחר היווצרו הפך התרשים לתקן בניהול פרויקטים. התרשים נתון לשדרוגים עם התפתחות טכנולוגיית מידע.
בתרשימים מודרניים מופיעים התלות והקשרים בין הפעילויות בפרויקט (לדוגמה, איזו משימה חייבת להתבצע לפני או במקביל לאחרת). נוסף על כך, לעיתים משוקף גם אחוז-הביצוע הרצוי של כל פעילות בהתאם לזמן הכולל שלה ואף ניתן לעדכן תדיר את אחוז הביצוע המצוי, ככלי לזיהוי פערים.
תרשים גאנט
הנחות מודל גאנט הן:
משכי הפעילויות ידועים מראש
קשר קדימויות סוף-התחלה
אין פיצול פעילויות
אין אילוצי משאבים
ניתן להתחיל לבצע כל פעילות ב-ES (זמן התחלה המוקדם ביותר) שלה
ביורו שיפרוב

בְּיוּרוֹ שִׁיפְרוּב (Biuro Szyfrów, בפולנית: "משרד הצפנים") היה שמו בפולנית של מטה ההצפנה הפולני אשר עסק בקריפטוגרפיה (פיתוח ושבירת צפנים). מטה ההצפנה הפולני נחל הצלחות מרשימות נגד הצפנים הסובייטיים במהלך המלחמה הפולנית-סובייטית בין השנים 1919 ל-1921, ובכך סייע לפולין לשמור על עצמאותה שהושגה מעט לפני אותן שנים.
מתחילת דצמבר 1932 הצליח הביורו שיפרוב לפענח את צופן מכונת האניגמה הגרמנית ולהתגבר על המורכבות הגדלה של האניגמה בעלת לוח התקעים, שעתידה הייתה להיות התקן ההצפנה השכיח בקרב הגרמנים במהלך מלחמת העולם השנייה.
הארמון הסקסוני בוורשה (כפי שצולם מהכיכר הסקסונית) שימש את המטה הכללי הפולני. מול הארקדה, שבה ממוקם קבר החייל האלמוני של פולין, ניצב פסלו של הנסיך יוזף פוניאטובסקי. בשנת 1932 פוענחה לראשונה האניגמה הגרמנית במבנה זה.
היסטוריה

"אגף ההצפנה" של הצבא הפולני הוקם על ידי סגן יוזף סטאנסליקי ב-8 במאי 1919. מספר חודשים לאחר מכן שונה שם האגף ל"ביורו שיפרוב" (מטה ההצפנה). הביורו היה כפוף למטה הכללי ותרם משמעותית לכוחותיו של יוזף פילסודסקי בעת ההגנה על פולין במלחמה הפולנית-סובייטית. ההצפנה שהייתה בשימוש הסובייטים באותה תקופה הייתה מיושנת ולא יציבה. שימוש לא נכון שעשו המפעילים בצופן רק הקטין את יעילותו.
היסטוריה > צפנים רוסיים

הצופן הרוסי השכיח ביותר פוענח כבר ב-1919 על ידי המתמטיקאי הצעיר סטפן מזורקיאביץ', לימים רקטור אוניברסיטת ורשה. כך נחשפו בפני מנהיגי הצבא הפולני ההוראות שהגיעו מאנשיו של המפקד הסובייטי מיכאיל טוכאצ'בסקי. המפענחים הפולנים נהנו מתמיכה רבה תחת הנהגתו של תדאוש שצל (Tadeusz Schaetzel), מפקד אגף 2 של המטה הכללי הפולני. עבודתם נעשתה מתוך תחנת הרדיו של ורשה שכונתה "WAR". עבודת הפענוח הובילה לגילוי הפגיעות של האגף השמאלי של הצבא האדום. הפולנים ניצלו נקודת תורפה זו במהלך הקרב על ורשה באוגוסט 1920.
עוד חשפה עבודת הפענוח שהצבא האדום הרביעי איבד קשר עם מפקדתו. כתוצאה מכך המשיך להתקדם לעבר פומרניה בחוף הבלטי - אפילו לאחר שהסובייטים החלו לסגת - והושמד כליל.
היסטוריה > מטה ההצפנה

מטה ההצפנה של המטה הכללי נוסד באמצע שנת 1931 על ידי איחוד המשרד למודיעין אותות (בפולנית: Referat Radiowywiadu) והמשרד להצפנה (בפולנית: Referat Szyfrów Własnych). בין השנים 1932 ל-1936 הורחבו יעדיו של מטה ההצפנה, והוא עסק בתקשורת רדיו בין תחנות מודיעין צבאי בפולין ומחוצה לה, וכן בסיכול ריגול (עקיבה אחר מיקום ותוכן תשדורות ריגול).
ב-15 בינואר 1929, רב-סרן גוידו לאנגר, לאחר ששירת כמפקד בצבא הפולני, מונה למפקד המשרד למודיעין אותות ולאחר מכן לראש מטה ההצפנה. סגנו, שפיקד על האגף הגרמני (BS-4), היה סרן מקסימיליאן צסקי.
בשנת 1929, בתקופה שבה בראש הגוף שקדם למטה ההצפנה עמד סרן פרנצ'ישק פוקורני, ערכו צסקי, פוקורני ועובד אזרחי של המטה בשם אנתוני פאלות' קורס סודי בהצפנה באוניברסיטת פוזנאן עבור מספר סטודנטים במתמטיקה. לימים, אחד הסטודנטים, מריאן רייבסקי, גילה בעודו בצרפת, שהקורס כולו התבסס על ספרו של הגנרל מרסל גיביארג' "Cours de cryptographie", שיצא לאור בשנת 1925.
בספטמבר 1932 גייס צסקי לשורות המטה שלושה מבוגרי הקורס: מריאן רייבסקי, יז'י רוזיסקי והנריק זיגלסקי.
היסטוריה > אניגמה

מריאן רייבסקי עשה את אחד הצעדים המשמעותיים ביותר בהיסטוריה של ההצפנה. בדצמבר 1932, הוא יישם את תורת החבורות מתחום המתמטיקה כדי לפענח את צופן האניגמה שהיה בשימוש הורמאכט הגרמני. המטה שכר את חברת AVA שעסקה ביצור ציוד רדיו, על מנת לבנות העתקים של האניגמה הגרמנית על פי המפרט של רייבסקי. החברה גם בנתה התקנים קריפטולוגיים נוספים כמו הציקלומטר וה"בומבה" של רייבסקי. ניירות זיגלסקי יוצרו על ידי אנשים במטה ההצפנה.
היסטוריה > יער קבטי

ה BS-4 שהיה האגף הגרמני של מטה ההצפנה שכן בארמון הסקסוני שבוורשה עד שנת 1937. באותה שנה, בשל סיבות של מקום וביטחון, ה BS-4 הועתק למבנים חדשים ביער קבטי שליד פיירו, דרומית לוורשה.
היסטוריה > מתנה יקרת ערך

ב-26 ביולי 1939, 5 שבועות בלבד לפני פרוץ מלחמת העולם השנייה, נפגשו ביערות קבטי גוידו לאנגר סרן מקסימיליאן צסקי, 3 המתמטיקאים המפענחים, וסטפן מאייר (מפקד המודיעין הצבאי הפולני) עם נציגי המודיעין של צרפת ובריטניה. בפגישה חשפו הפולנים לראשונה, בהוראת המטה הכללי, את הישגי פענוח האניגמה שנחלו. נציגי הצרפתים שנכחו בפגישה היו רב-סרן גוסטב ברטרנד, מפקד מודיעין האודות וההצפנה, וכן קפטן הנרי בראקוניה מחיל האוויר הצרפתי. נציגי הבריטים היו אלסטייר דניסטון, מפקד בית הספר להצפנה של בריטניה; אלפרד דילווין נוקס, מפענח בריטי ראשי; וכן המפרי סנדווית', מפקד תחנות היירוט ואיכון של הצי המלכותי.
מתנת פענוח האניגמה, שהעניקו הפולנים לבעלות הברית, רק חודש טרם פרוץ מלחמת העולם השנייה, תוזמנה היטב. מתמטיקאי לשעבר בבלצ'לי פארק בשם גורדון ולצ'מן כתב: "אולטרה - פרויקט פענוח האניגמה הבריטי - לעולם לא היה מתרומם לולא קיבלנו מהפולנים בזמן את הפירוט של מכונת האניגמה ואת נוהלי התפעול שהיו בשימוש". ראש הממשלה הבריטי וינסטון צ'רצ'יל יאמר לימים לאחר המלחמה למלך ג'ורג': "היה זה הודות לאולטרה שניצחנו במלחמה".
ב-5 בספטמבר 1939, כאשר היה כבר ברור שפולין לא תוכל להתנגד לפלישה גרמנית, BS-4 קיבל הוראות להשמיד חלק ממסמכיו ולדאוג לפינוי כוח אדם חיוני.
היסטוריה > בין שני ענקים

ב-17 בספטמבר, כאשר פלש הצבא הסובייטי לפולין, חצו אנשי הביורו את הגבול הדרום מזרחי לרומניה, כשאליהם נלווים אנשי ממשל וצבא פולניים. משם הגיעו לצרפת שם בפיסי ברונו, מחוץ לפריז, הם המשיכו לעסוק בפענוח תשדורות האניגמה הגרמנית תוך שיתוף פעולה עם אנשי בלצ'לי פארק שבאנגליה. על מנת לאבטח את הקשר בין פיסי ברונו לבלצ'לי, אנשי ההצפנה של בעלות הברית הצפינו את התקשורת באמצעות מכונות אניגמה משוכפלות.
כבר בדצמבר 1939, כאשר גוידו לאנגר והנרי בראנקוניה, ביקרו בלונדון ובבלצ'לי פארק, ביקשו הבריטים לצרף את המפענחים הפולנים אל הבריטים. אולם, לאנגר סבר שעל הצוות הפולני להישאר על אדמת צרפת, שם החל להתהוות הצבא הפולני. (Kozaczuk, 1984 Enigma, pp. 99, 102.)
לאחר כיבוש צרפת ביוני 1940, פונו הפולנים לאלג'יריה. ב-1 באוקטובר 1940, הם חזרו לעבוד ב"קאדיקס", בצרפת של וישי במימונו של גוסטב ברטרנד. הם עבדו שם עד אשר, שנתיים לאחר מכן, נכבש האזור החופשי על ידי הגרמנים בנובמבר 1942.
ב-8 בנובמבר 1942, שמע ברטרנד ב-BBC שבעלות הברית נחתו בצפון אפריקה (כחלק ממבצע לפיד). ביודעו שהגרמנים תכננו לכבוש את צרפת של וישי לאור התפתחות שכזו הוא החליט לפנות את קאדיקס ב-9 בנובמבר. יומיים לאחר מכן, ב-11 בנובמבר, הגרמנים צעדו לתוך צרפת הדרומית.
מיום היווסדו של האתר בקאדיקס באוקטובר 1940, פוענחו בו אלפי תשדורות של הוורמאכט, של האס אס ושל הגסטפו. תשדורות אלו הגיעו לא רק מאזור צרפת אלא מרחבי אירופה וסיפקו מודיעין יקר ערך לפיקוד בעלות הברית ולתנועות ההתנגדות.
אנשי קאדיקס חמקו מאנשי המשטרה האיטלקית והגסטפו הגרמני, ולבסוף חיפשו דרך להימלט מצרפת דרך ספרד. ג'רזי רוזיסקי, יאן גארלינסקי ופיוטר סמולנסקי מתו בינואר 1942 בעת טביעתה של אוניית נוסעים צרפתית בים התיכון. מריאן רייבסקי והנריק זיגלסקי עברו אל הגבול הספרדי שם נעצרו ב-30 בינואר 1943. הם שוחררו רק כעבור כ-3 חודשים, לאחר התערבות הצלב האדום, ב-4 במאי 1943. לאחר שחרורם הם הצטרפו לשורות הצבא הפולני בבריטניה.
היסטוריה > שמירת הסוד

גורלם של רייבסקי וזיגלסקי שפר עליהם ביחס לעמיתיהם. ראשי קאדיקס גוידו לאנגר וכן מקסימיליאן צסקי נשבו על ידי הגרמנים בעת ניסיון לחצות את הגבול מצרפת לספרד בלילה שבין 10 במרץ ל-11 במרץ 1943. יחד עמם נשבו גם אנתוני פאלות', אדווארד פוקזינסקי וכן קאזימירז גצה. שני הראשונים הפכו לשבויי מלחמה. שלושת הנותרים נשלחו למחנות עבודה בגרמניה שם פאלות' ופוקזינסקי מצאו את מותם. איש מהם לא חשף את סוד פענוח האניגמה.
פולנים נוספים מקאדיקס, ביניהם ויקטור מיכאלובסקי הצליחו להגיע לבריטניה.
לפני המלחמה, אנתוני פאלות' היה שותף בבעלות על AVA, חברה ליצור ציוד רדיו אשר יצרה ציוד עבור הביורו. תחת הכיבוש הגרמני, נחקרו חלק מעובדי AVA אולם עדיין עלה בידם לשמור בסוד את פריצות הדרך הפולניות בנושא פענוח האניגמה.
בתרבות הפופולרית

הסרט הפולני משנת 1979 "סקרט אניגמי" ("סודה של האניגמה") מתאר באופן הוגן אם כי שטחי את סיפור מטה ההצפנה. הסרט ההוליוודי משנת 2001 "אניגמה"
ספג ביקורות רבות בשל חוסר דיוק היסטורי בכל הנוגע לתפקיד המכריע שהיה למטה ההצפנה הפולני בפענוח האניגמה.
ראו גם

"ANX method"
ציקלומטר
בומבה
ניירות זיגלסקי
בומב - מכונה בהשראת ה"בומבה" של מריאן רייבסקי
אניגמה ופענוח האניגמה
הערות שוליים

↑  Ralph Erskine, "The Poles Reveal their Secrets: Alastair Denniston's Account of the July 1939 Meeting at Pyry", pp. 294-305, Cryptologia 30(4), 2006
↑   "סודה של האניגמה", במסד הנתונים הקולנועיים IMDb (באנגלית)
ניירות זיגלסקי (1938).
פיסי ברונו, מחוץ לפריז, במהלך המלחמה המדומה. משמאל לימין: גוידו לאנגר, גוסטאב ברטרנד, וקנת' מקפארלן
היטלר, במכונית המרצדס שלו, אל מול בניין המטה הכללי ופסל הנסיך ג'וזף פוניאטובסקי, עורך מסדר לחיילים נאציים במהלך מצעד ניצחון באוקטובר 1939. 7 שנים מוקדם יותר פוענח לראשונה צופן האניגמה.
ג'ובס (סרט)

| --- | --- |

 בימוי:  ג'ושוע מייקל שטרן 
 הופק בידי:  מארק הולם
 תסריט:  מאט ויטאלי
 עריכה:  רוברט קומאטסו
 שחקנים ראשיים:  אשטון קוצ'ר   דרמוט מולרוני   ג'וש גד   לוקאס האס   ג'יי קיי סימונס   לסלי אן וורן   רון אלדרד   אנה אוריילי   ג'ון גץ   ג'יימס וודס   מת'יו מודין
 מוזיקה:  ג'ון דבני 
 צילום:  ראסל קרפנטר   אסים בג'ג'
 מדינה:  ארצות הברית ארצות הברית
 חברת הפקה:  אנדגיים אנטרטיינמנט   סרטי פייב סטאר
 חברה מפיצה:  ארצות הברית סרטי אופן רוד   קנדה אנטרטיינמנט וואן
 שיטת הפצה:  וידאו על פי דרישה 
 הקרנת בכורה:  25 בינואר 2013 (הקרנה בפסטיבל סאנדאנס)   16 באוגוסט 2013 (הקרנה רשמית)
 משך הקרנה:  122 דק' 
 שפת הסרט:  אנגלית 
 סוגה:  סרט ביוגרפי, סרט דרמה 
 תקציב:  12,000,000 דולר
 הכנסות:  $35,931,410
 הכנסות באתר מוג'ו:   jobs
 www.jobsthefilm.com
 דף הסרט ב־IMDb
 
ג'ובס (באנגלית: Jobs) הוא סרט דרמה ביוגרפי אמריקאי שמבוסס על חייו של סטיב ג'ובס, החל משנת 1974 אז היה סטודנט במכללת ריד ועד להצגת האייפוד בשנת 2001. הסרט בוים על ידי ג'ושוע מייקל שטרן, נכתב על ידי מאט ויטאלי והופק על ידי מארק הולם. "ג'ובס" גם צולם על ידי שני צלמים שונים; ראסל קרפנטר צילם את הסצנות שמתרחשות בארצות הברית, ואסים בג'ג' צילם את הסצנות שמתרחשות בהודו. סטיב ג'ובס עצמו מגולם בסרט על ידי אשטון קוצ'ר, והמייסד השני של אפל, סטיב ווזניאק, מגולם על ידי ג'וש גד.
"ג'ובס" היה הסרט שסגר את פסטיבל הסרטים סאנדנס של שנת 2013.
צוות השחקנים והדמויות

אשטון קוצ'ר בתפקיד סטיב ג'ובס
ג'וש גד בתפקיד סטיב ווזניאק
לוקאס האס בתפקיד דניאל קוטקה
ויקטור ראסוק בתפקיד ביל פרננדז
אדי האסל בתפקיד כריס אספינוזה
רון אלדרד בתפקיד רוד הולט
נלסון פרנקלין בתפקיד ביל אטקינסון
אלדן הלסון בתפקיד אנדי הרצפלד
לני ג'ייקובסון בתפקיד בארל סמית
דייוויד דנמן בתפקיד אל אלקורן
גיילס מאתי בתפקיד ג'ונתן אייב
דרמוט מלרוני בתפקיד מייק מרקולה
מת'יו מודין בתפקיד ג'ון סקאלי
ג'יי קיי סימונס בתפקיד ארתור רוק
קווין דאן בתפקיד גיל אמיליו
בראד ויליאם האנק בתפקיד פול טרל
רוברט פיין בתפקיד אדגר ס. וולרד הבן
ג'יימס וודס בתפקיד ג'ק דודמן
ג'ון גץ בתפקיד פול ג'ובס
לסלי אן וורן בתפקיד קלרה ג'ובס
אנה אוריילי בתפקיד כריס-אן ברנן
אניקה ברטי בתפקיד ליסה ברנן-ג'ובס (מבוגרת)
אווה אקרס בתפקיד ליסה ברנן (ילדה)
אבי ברמל בתפקיד לורן פאוול-ג'ובס
פול ברטו בתפקיד ריד ג'ובס
אמנדה קרו בתפקיד ג'ולי